Dramaet udspillede sig foran Vester Hjermitslev Kro. Kvinden skulle på arbejde på kroen tidligt i morges, og da hun kørte ind på parkeringspladsen, kørte hendes kæreste, som ventede på hende, direkte ind i hende. - Episoden bunder angiveligt i noget jalousi, fortæller vagtchefen hos Norjyllands Politi. Kvinden nåede at blive påkørt to gange, inden hun flygtede ud af sin bil og ind til kroen, hvor krofatteren lukkede hende ind. Gerningsmanden forsøgte endnu engang at ramme hende ved at torpedere indgangspartiet, men uden held. Manden blev anholdt omkring klokken 6. Han forventes at blive fremstillet i grundlovsforhør lørdag eftermiddag. Politiet har testet ham for at køre med spiritus og narkotika i blodet.

Opsummering:
En 33-årig kvinde måtte løbe for livet, da hendes kæreste forsøgte at køre ind i hende flere gange.